CELEX: 32015R0756
Language: el
Date: 2015-04-29 00:00:00
Title: Κανονισμός (ΕΕ) 2015/756 του Ευρωπαϊκού Κοινοβουλίου και του Συμβουλίου, της 29ης Απριλίου 2015, για την αναστολή ορισμένων παραχωρήσεων που αφορούν την εισαγωγή στην Ένωση γεωργικών προϊόντων καταγωγής Τουρκίας

19.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 123/50
            
         ΚΑΝΟΝΙΣΜΌΣ (ΕΕ) 2015/756 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 29ης Απριλίου 2015
   για την αναστολή ορισμένων παραχωρήσεων που αφορούν την εισαγωγή στην Ένωση γεωργικών προϊόντων καταγωγής Τουρκίας
   (κωδικοποιημένο κείμενο)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη συνήθη νομοθετική διαδικασία (2),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1506/98 του Συμβουλίου (3) έχει τροποποιηθεί ουσιωδώς (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.
            
         
               (2)
            
            
               Στο πλαίσιο της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Τουρκίας (5) (εφεξής «συμφωνία»), χορηγήθηκαν παραχωρήσεις στην εν λόγω χώρα για ορισμένα γεωργικά προϊόντα.
            
         
               (3)
            
            
               Η απόφαση αριθ. 1/98 του συμβουλίου σύνδεσης ΕΚ-Τουρκίας (6) προβλέπει τη βελτίωση και την παγίωση των εμπορικών προτιμήσεων που αφορούν την εισαγωγή στην Ένωση των γεωργικών προϊόντων καταγωγής Τουρκίας και θεσπίζει μια σειρά από προτιμησιακές παραχωρήσεις για τις εξαγωγές κρέατος και ζώντων ζώων από την Ένωση προς την Τουρκία.
            
         
               (4)
            
            
               Η Τουρκία εφαρμόζει από το 1996 απαγόρευση της εισαγωγής ζώντων ζώων του είδους των βοοειδών (κωδικός ΣΟ 0102) και περιορισμούς στην εισαγωγή βοείου κρέατος (κωδικοί ΣΟ 0201-0202). Τα μέτρα αυτά, ως ποσοτικοί περιορισμοί, δεν είναι συμβατά με τη συμφωνία και παρεμποδίζουν την Ένωση να απολαύει των παραχωρήσεων που της αναλογούν στο πλαίσιο της απόφασης αριθ. 1/98. Παρά τις διαβουλεύσεις που πραγματοποιήθηκαν για να βρεθεί, με διαπραγματεύσεις, λύση αυτού του προβλήματος με την Τουρκία, οι ποσοτικοί περιορισμοί παραμένουν σε ισχύ.
            
         
               (5)
            
            
               Σε συνέχεια των εν λόγω μέτρων, οι εξαγωγές των εν λόγω προϊόντων καταγωγής Ένωσης προς την Τουρκία αναστέλλονται. Για να προστατευθούν τα εμπορικά συμφέροντα της Ένωσης, θα πρέπει να αντισταθμιστεί η κατάσταση από ισοδύναμα μέτρα. Κατά συνέπεια, είναι σκόπιμο να ανασταλούν οι παραχωρήσεις που προβλέπονται στο παράρτημα I του παρόντος κανονισμού.
            
         
               (6)
            
            
               Προκειμένου να εξασφαλισθούν ομοιόμορφες συνθήκες εφαρμογής του παρόντος κανονισμού, θα πρέπει να ανατεθούν στην Επιτροπή εκτελεστικές αρμοδιότητες. Οι εν λόγω αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (7),
            
         ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι δύο δασμολογικές ποσοστώσεις που προβλέπονται στο παράρτημα I αναστέλλονται.
   Άρθρο 2
   Η Επιτροπή, μέσω εκτελεστικών πράξεων, θέτει τέρμα στην αναστολή που αναφέρεται στο άρθρο 1, αμέσως μετά την άρση των εμποδίων στις προτιμησιακές εξαγωγές της Ένωσης προς την Τουρκία. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης που αναφέρεται στο άρθρο 3 παράγραφος 2.
   Άρθρο 3
   1.   Η Επιτροπή επικουρείται από την επιτροπή για την κοινή οργάνωση των γεωργικών αγορών, η οποία συστάθηκε από το άρθρο 229 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (8). Πρόκειται για επιτροπή κατά την έννοια του κανονισμού (ΕΕ) αριθ. 182/2011.
   2.   Οσάκις γίνεται αναφορά στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
   3.   Αν η επιτροπή γνωμοδοτήσει με γραπτή διαδικασία, η εν λόγω διαδικασία περατώνεται χωρίς αποτέλεσμα όταν, εντός της προθεσμίας για την παροχή της γνωμοδότησης, αποφασίσει ούτως ο πρόεδρος της επιτροπής ή το ζητήσει τουλάχιστον το ένα τέταρτο των μελών της επιτροπής.
   Άρθρο 4
   Ο κανονισμός (ΕΚ) αριθ. 1506/98 καταργείται.
   Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος III.
   Άρθρο 5
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Στρασβούργο, 29 Απριλίου 2015.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         M. SCHULZ
      
      
         
            Για το Συμβούλιο
         
         
            Η Πρόεδρος
         
         Z. KALNIŅA-LUKAŠEVICA
      
   
   
      (1)  Γνώμη της 10ης Δεκεμβρίου 2014 (δεν έχει δημοσιευθεί ακόμη στην Επίσημη Εφημερίδα).
   
      (2)  Θέση του Ευρωπαϊκού Κοινοβουλίου της 11ης Μαρτίου 2015 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 20ής Απριλίου 2015.
   
      (3)  Κανονισμός (ΕΚ) αριθ. 1506/98 του Συμβουλίου, της 13ης Ιουλίου 1998, για τη θέσπιση παραχώρησης υπέρ της Τουρκίας, υπό μορφή κοινοτικής δασμολογικής ποσόστωσης για το 1998, όσον αφορά τα φουντούκια και για την αναστολή ορισμένων παραχωρήσεων (ΕΕ L 200 της 16.7.1998, σ. 1).
   
      (4)  Βλέπε παράρτημα II.
   
      (5)  ΕΕ 217 της 29.12.1964, σ. 3687/64.
   
      (6)  Απόφαση αριθ. 1/98 του συμβουλίου σύνδεσης ΕΚ-Τουρκίας, της 25ης Φεβρουαρίου 1998, περί του καθεστώτος εμπορίας γεωργικών προϊόντων (ΕΕ L 86 της 20.3.1998, σ. 1).
   
      (7)  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).
   
      (8)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
   
      ΠΑΡΑΡΤΗΜΑ I
      
                  Αύξων αριθμός
               
               
                  Κωδικός ΣΟ
               
               
                  Περιγραφή των εμπορευμάτων
               
               
                  Όγκος ποσόστωσης ανά έτος ή ανά προσδιοριζόμενη περίοδο (σε τόνους)
               
               
                  Ύψος δασμού ποσόστωσης
               
            
                  09.0217
               
               
                  ex 0807 11 00 
               
               
                  Νωπά καρπούζια:
               
               
                  14 000 
               
               
                  Απαλλαγή
               
            
                  από 16 Ιουνίου έως 31 Μαρτίου
               
            
                  09.0207
               
               
                  2002 90 31 
               
               
                  Ντομάτες παρασκευασμένες ή διατηρημένες χωρίς ξίδι ή οξικό οξύ, εκτός των ολόκληρων ή σε τεμάχια, περιεκτικότητας κατά βάρος σε ξερή ύλη ίσης ή ανώτερης του 12 %
               
               
                  30 000  περιεκτικότητας κατά βάρος σε ξερή ύλη από 28 % έως 30 %
               
               
                  Απαλλαγή
               
            
                  09.0209
               
               
                  2002 90 39 
               
            
                  2002 90 91 
               
            
                  2002 90 99 
               
            
   
      ΠΑΡΑΡΤΗΜΑ II
      
         Καταργούμενος κανονισμός με την τροποποίησή του
      
      
                  Κανονισμός (ΕΚ) αριθ. 1506/98 του Συμβουλίου
                  (ΕΕ L 200 της 16.7.1998, σ. 1).
               
               
                   
               
            
                  Κανονισμός (ΕΕ) αριθ. 255/2014 του Ευρωπαϊκού Κοινοβουλίου και του Συμβουλίου
                  (ΕΕ L 84 της 20.3.2014, σ. 57).
               
               
                  Μόνο το άρθρο 3
               
            
   
      ΠΑΡΑΡΤΗΜΑ III
      
         Πίνακας Αντιστοιχίας
      
      
                  Κανονισμός (ΕΚ) αριθ. 1506/98
               
               
                  Παρών κανονισμός
               
            
                  Άρθρο 1
               
               
                  —
               
            
                  Άρθρο 2
               
               
                  Άρθρο 1
               
            
                  Άρθρο 3
               
               
                  Άρθρο 2
               
            
                  Άρθρο 3α
               
               
                  Άρθρο 3
               
            
                  —
               
               
                  Άρθρο 4
               
            
                  Άρθρο 4
               
               
                  Άρθρο 5
               
            
                  Παράρτημα I
               
               
                  —
               
            
                  Παράρτημα II
               
               
                  Παράρτημα I
               
            
                  —
               
               
                  Παράρτημα II
               
            
                  —
               
               
                  Παράρτημα III